《中秋约友不至》
明代·黎贞

四时皆有月，中秋更可人。凉露洗天骨，万里无纤尘。

好友期不至，独酌无相亲。辜负清夜景，何人共论文。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。